
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας 1 (περιοχή «Περιβόλια») του Δήμου Ταύρου :(Ν. Αττικής) 1 

Έγκριση τοπικού ρυμοτομικού σχεδίου στην.εκτός σχεδίου περιοχή 
του δήμου Αλεξανδρούπολης και της Κοινότητας Μάκρης (Ν. 
Έβρου) για τον καθορισμό χώρου ανέγερσης εγκαταστάσεων 
Πανεπιστημιούπολης Δημοκρίτειου Πανεπιστημίου Θράκης και 
καθορισμός όρων και περιορισμών δόμησης αυτού.2 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Αγ, Αλεξίου του δήμου Καλαβρύτων. Ν. Αχαΐας.και καθο¬ 
ρισμός ειδικών όρων και περιορισμών δόμησης. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης τμήματος της πολεοδομικής ενότητας 
1 (περιοχή «Περιβόλια») του Δήμου Ταύρου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 και 6) όπως 
το άρθρο 6 τροποποιήθηκε με την παρ. 2 του άρθρου 8 του Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομικών» (Α' 4) και 
7 (παρ, 1, 2 και 4) του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (Α’ 33). 

2. Τις διατάξεις των άρθρων 1, 2, 3, 9, 1 ϊ και 29 του Ν.Δ/τος της 
17.7.1923 «Περί σχεδίων πόλεων κ.λπ.» (Α’ 228) όπως μεταγενέ¬ 
στερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7,8, 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 13 (παρ. 1, 2, 3) του Ν. 1647/1986 «Οργανισμός κτηματο¬ 
λογίου και Χαρτογραφήσεων Ελλάδας (ΟΚΧΕ) (Α' 141) και το άρθρο 1 
(παρ. 3, 4) του Ν. 1772/1988 «Τροποποίηση διατάξεων του Ν. 
1577/1985» «Γενικός Οικοδομικός Κανονισμός» και άλλες σχετικές 
διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

5. Την υπ’ αρ. 46329/2372/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) Δήμου Ταύρου (Ν. Αττικής) (Δ' 834). 

6. Την υπ’ αρ. 55619/3736/1989 απόφαση Υπουργού Περιβάλ¬ 


λοντος, Χωροταξίας και Δημοσίων Έργων «Χαρακτηρισμός ως πυκνο- 
δομημένου τμήματος της περιοχής «Περιβόλια» της πολεοδομικής ενό¬ 
τητας 1 του Δήμου Ταύρου (Ν. Αττικής). 

7. Τις υπ’ αρ. 20.και 97/1987 γνωμοδοτήσεις τουΔημοτικού Συμ¬ 
βουλίου Ταύρου. 

8. Τις υπ’ αρ. 3/συν/19/9.12.1986 και 17/συν/32/4.11.1988 
γνωμοδοτήσεις του Συμβουλίου Χωροταξίας, Όικισμού και Περιβάλλο¬ 
ντος Νομαρχίας Αθηνών. 

9. Την υπ’ αρ. 554/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο της περιοχής «Περιβόλια» (Πόλε- 
οδομική Ενότητα Τ) τού Δήμου Ταύρου (Ν. Αττικής) ως εξής: 

.1. Του τμήματος που είναι οικισμός προϋφιστάμενος του έτους 1923 
και έχει χαρακτηρισθεί ως πυκνοδομημένος με την υπ' αρ. 55619/ 
3736/89 απόφαση του Υπουργού Περιβάλλοντος, Χωροταξίας και 
Δημοσίων Έργων με τις διατάξεις των άρθρων 1 και 2 του Ν.Δ/τος της 
17.7.1923. 

II. Των λοιπών τμημάτων πουείναι αραιοδομημένα και αδόμητα, με 
τις διατάξεις του Ν. 1337/1983 και 

III. Καθορίζονται οικοδομήσιμοι χώροι, οδοί, πέζόδρομοι, κοινόχρη¬ 
στοι χώροι, χώρος αθλητικών εγκαταστάσεων, χώροι στάθμευσης, χώ¬ 
ρος δημοτικού σχολείου, νηπιαγωγείου, βρεφονηπιακού σταθμού, χώ¬ 
ρου πλατείας, όπως οι ρυθμίσεις αυτές φαίνονται στο ένα (1) σχετικό 
χρωματισμένο πρωτότυπο διάγραμμα σε κλίμακα 1:1000 που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με 
την υπ’ αρ. 58262/89 πράξη του και που αντίτυπο σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα. 

α) Ο Πολεοδομικός κανονισμός της παραπάνω περιοχής της οποίας 
το πολεοδομικό σχέδιο εγκρίνεται με την παρ. II του άρθρου 1 του παρό¬ 
ντος. 

β) Ο καθορισμός των όρων και περιορισμών δόμησης του πυκνοδο- 
μημένου τμήματος του οικισμού, που επίσης το πολεοδομικό σχέδιο 
εγκρίνεται με την παρ. I του άρθρου 1 του παρόντος. 

Άρθρο 3 

Στους οικοδομήσιμους χώρους της παραπάνω περιοχής επιτρέπεται 
η χρήση γενικής κατοικίας όπως προσδιορίζεται με το άρθρο 3 του από 
23.2.87 Π.Δ/τος (Δ' 166). 

Για τις βιοτεχνίες που είναι εγκατεστημένες και λειτουργούν νόμιμα 
στην περιοχή και δεν ρυμοτομούνται ισχύουν οι διατάξεις του Π.Δ/τος 
84/84 (Α' 33). 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται 
στις περιοχές των οποίων το πολοεοδμικό σχέδιο εγκρίνεται με την παρ. 
II του άρθρου 1 του παρόντος, επιβάλλεται προκήπιο πλάτους τεσσάρων 

(4) πέντε (5) και δύο και μισού (2,5) μέτρων όπως φαίνεται στο ίδιο διά¬ 
γραμμα. 

Άρθρο 5 

1. Καθορίζεται Ζώνη Κοινωνικού Συντελεστή (Ζ.Κ.Σ.) όπως φαίνε¬ 
ται να περικλείεται με την ένδειξη Ζ.Κ.Σ. στο σχετικό διάγραμμα. 

2. Στην ζώνη αυτή για την εφαρμογή των κατά το άρθρο 6 παρ. 6 
του Ν. 1337/83 προγραμμάτων, εφαρμόζεται δεύτερος αυξημένος συ¬ 
ντελεστής (Κοινωνικός Συντελεστής) 1,4. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Λ 
και Β ως εξής: 

Α. Τομέας Α. (πυκναδομημένος οικισμός προ του έτους 1923). 

1. Ελάχιστο πρόσωπο: δώδεκα (12) μέτρα 
Ελάχιστο εμβαδόν: τριακόσια (300) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα τα οποία 

α. στις 25.7.79 ημέρα δημοσίευσης του από 19.7.79 Π.Δ/τος (Δ' 
401) είχαν ελάχιστο πρόσωπο οκτώ (8) μέτρα και ελάχιστο εμβαδόν, 
εκατό πενήντα (50) τ.μ. 

β. βρίσκονται εντός των ορίων του οικισμού προ του 1923 και στις 
2.7.68 ημέρα δημοσίευσης του από 15.6.68 β.δ/τος (Δ’ 111) είχαν 
ελάχιστο πρόσωπο: τέσσερα (4) μέτρα 
ελάχιστο εμβαδόν: τριάντα (30) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλευρά πέντε (5) μέτρα. Η προϋπό¬ 
θεση αυτή δεν ισχύει για την κατηγορία των οικοπέδων της παραγρά¬ 
φου 2β. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας του. 

6. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου ορίζεται 
α) Συντελεστής δόμησης 1,60 για οικόπεδα εμβαδού μικρότερου ή 
ίσου των 100 τ.μ. 

β) Συντελεστής δόμησης 1,20 για οικόπεδα εμβαδού μικρότερου ή 
ίσου των 200 τ.μ., επιτρέπεται δε η συνολική επιφάνεια των ορόφων να 
μην είναι μικρότερη των 160 τ.μ. 


γ) Συντελεστής δόμησης ένα (1,00) για οικόπεδα εμβαδού μικρότε¬ 
ρου ή ίσου των 300 τ.μ., επιτρέπεται δε η συνολική επιφάνεια των ορό¬ 
φων να μην είναι μικρότερη των 240 τ.μ. 

7. Μέγιστο επιτρεπόμενο ύψος των κτιρίων ένδεκα (11) μέτρα. 

Β. Τομέας Β. 

1. Ελάχιστο πρόσωπο: δώδεκα (12) μέτρα 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα. 

α) τα οικόπεδα εφόσον έχουν κατά τη δημοσίευση του παρόντος δια¬ 
τάγματος 

- ελάχιστο πρόσωπο: οκτώ (8) μέτρα 

- ελάχιστο εμβαδόν: εκατόν πενήντα (150) τ.μ. 

β) τα οικόπεδα τα οποία προκύπτουν από την οριστική πράξη εφαρ¬ 
μογής της πολεοδομικής μελέτης και έχουν 

ελάχιστο πρόσωπο: οκτώ (8) μέτρα 

ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον α) στο οι¬ 
κοδομήσιμο τμήμα του οικοπέδου εγγράφεται κάτοψη κτιρίου με ελάχι¬ 
στη επιφάνεια 50 τ.μ. και ελάχιστη πλευρά 5 μέτρα και β) δεν δημιουρ- 
γήθηκαν από κατάτμηση που έγινε κατά παράβαση των διατάξεων του 
από 22.6.83 Π.Δ/τος (Δ’ 284). 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων ένδεκα (11) μέτρα. 

Άρθρο 7 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

« Ο ΥΠΟΥΡΓΟΣ 

ΠΕΡΙΒ/ΝΤΟΣ. ΧΩΡΟΤΑΞΙΑΣ 8. ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 

ΥΠΟΥΡΓΕΙΟ ΧΩΡΟΤΑΞΙΑ!! ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 
ΕΠΙΧΕΙΡΗΣΗ ΠΟΛΕΟΔΟΜΙΚΗ ΑΝΑΣΥΓΚΡΟΤΗΣΗ 1982-1984 

ΠΟΛΕΟΔΟΜΙΚΗ ΜΕΛΕΤΗ ΕΠΕΚΤΑΧΗΧ - ΑΝΑΘΕΩΡΗΤΗΣ 
ΟΡΙΣΤΙΚΗ ΜΕΛΕΤΗ ΧΥΝΟΙΚΙΑΧ ΠΕΡΙΒΟΛΙΑ ΔΗΜΟΥ ΤΑΥΡΟΥ 


ΡΥΜΟΤΟΜΙΚΟ ΣΧΕΔΙΟ 


Π-2.1 


Λ · Μ Ν Λ ΜΑΡΤΙΟΙ 


•·|ΜΛ««· 1 ·|ΐ·(: Κ. 


Ζ ■ Κ Κ Ο I 


Δ Η Λ Α Ρ Μ : 
Λ. X Τ Α Μ Ο 


/ . V 

ΚΑΙ ΧΤΗΔΡΥΑΠ*^..ΛΡ^ΕΚ«)Ι·Κ «ΟΑΕΟΔΟΜΟΙ ΜΗΧΑΝΙΚΟΙ 

I ν- 'Α .' Γ- _ · 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


6885 


(2) 

Έγκριση τοπικού ρυμοτομικού σχεδίου στην εκτός σχεδίου περιοχή του 
δήμου Αλεξανδρούπολης και της Κοινότητας Μάκρης (Ν. Έβρου) 
για τον καθορισμό χώρου ανέγερσης εγκαταστάσεων Πανεπιστη- 
μιούπολης Δημοκρίτειου Πανεπιστημίου Θράκης και καθορισμός 
όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33) όπως αντικαταστάθηκε με την παρ. 13 του άρθρου 8 του Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 7, 8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 13 του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α' 
141) και το άρθρο 1 του Ν. 1772/88 «Τροποποίηση του Ν. 1577/ 
85 «ΓΟΚ» και άλλες σχετικές διατάξεις (Α' 91). 

3. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση. και Κυβερνητικά Όργανα» (Α’ 137). 

4. Την υπ’ αριθμ. 555/1989 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων- Έργων· και του Υπουργού Γεωργίας, αποφασίζουμε: 


·' Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Αλεξανδρούπολης και της κοινότητας Μάκρης (Ν. Έβρου) 
για τον καθορισμό χώρου ανέγερσης εγκαταστάσεων Πανεπιστημιού- 
πολης του Δημοκρίτειου Πανεπιστημίου Θράκης (ΔΠΘ), όπως φαίνεται 
να περικλείεται με πράσινη γραμμή, στο σχετικό πρωτότυπο διάγραμμα 
σε κλίμακα 1:5000 που θεωρήθηκε από τον Προϊστάμενο της Δ/ναης 
Τοπογραφικών Εφαρμογών με την υπ’ αριθμ. 58264/1989 πράξη του 
και που συνοπτικό του αντίτυπο δημοσιεύεται με το παρόν διάταγμα. 

Άρθρο 2 

Καθορίζονται οι όροι και περιορισμοί δόμησης του χώρου ως κάτωθι: 

- Μέγιστο ποσοστό κάλυψης δέκα τοις εκατό (10%) της επιφάνειας 
του. 

- Συντελεστής δόμησης: 0,3ϊ 

- Τα κτίρια πρέπει να απέχουν από τα όρια του γηπέδου δέκα έξι 
(16) μέτρα τουλάχιστον. 

Άρθρο 3: 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΟΝ 

ΣΩΤΗΡΗΣ ΚΟΥΒΕΛΑΣ 

ΑΠΟΦΑΣΕΙΣ 

Αριθ. 66507/4842 , (3) 

Χαρακτηρισμός ως διατηρητέου του κτιρίου που βρίσκεται επί της οδού 

Αγ. Αλεξίου του δήμου Καλαβρύτων. Ν. Αχαΐας και καθορισμός ει¬ 
δικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΗΙΑΣ & ΑΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1885 
«Γενικός Οικοδομικός Κανονισμός» (Α’ 210), όπως προποποιήθηκαν 
με το άρθρο 1 (παρ. 1 και 2) του Ν. 1772/1988 «Τροποποίηση διατά¬ 
ξεων του Ν. 1577/1985 «ΓΟΚ» και άλλες σχετικές διατάξεις (Α’ 91»). 

2. Τις σχετικές της υπ’ αριθ. Γ4δ 15883/1903/8.2.1988 κοινής 
απόφασης οτυ Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος Χωροταξίας και Δημοσίων Έργων (Β’ 
142). 

3. Την από 28.6.1988 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την παρέλευση της προθεσμίας που ορίζεται από το άρθρο 4 πα- 
ραγρ. 2 του Ν. 1577/85 (Α' 210) χωρίς να περιέλθουν στην αρμόδια 
Δ/νση του ΥΠ.ΠΕΧΩΔΕ τυχόν αντιρρήσεις των ενδιαφερομένων, απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Αγίου Αλεξίου του ρυμοτομικού σχεδίου του δήμου Καλαβρύτων, 
φερόμενο ως ιδιοκτησία του δήμου Καλαβρύτων και του Ταμείου Αρ¬ 
χαιολογικών Πόρων όπως φαίνεται με κόκκινη διαγράμμιση στο σχε¬ 
τικό πρωτότυπο διάγραμμα σε κλίμακα 1:2000 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ 
αριθ. 66507/89 πράξη του. 

Ακριβές αντίγραφο του διαγράμματος αυτού θα είναι αναρτημένο 
από τη επομένη της δημοσίευσης της παρούσας απόφασης στην Εφημε¬ 
ρίδα της Κυβερνήσεως στο Τμήμα Αρχείου Σχεδίων της Δ/νσης Τοπο¬ 
γραφικών Εφαρμογών του Υπουργείου ΠΕΧΩΔΕ Πουλίου και Αμαλιά- 
δος 17. 

2. Διατηρητέο χαρακτηρίζεται το αρχικό κτίριο και οι εναρμονιζόμε¬ 
νες με αυτό μεταγενέστερες προσθήκες όχι όμως και τα κάθε είδους 
υπάρχοντα προσκτίσματα που αλλοιώνουν την μορφή του. 

Ο καθορισμός των προσκτισμάτων και οι επεμβάσεις που πρέπει να 
γίνουν σε αυτά πραγματοποιείται από την Επιτροπή ΓΙολεοδομικού και 


Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
καλλιτεχνικών διακοσμητικών στοιχείων του, πλην των προσκτισμά- 
των ή των στοιχείων του κτιρίου για τα οποία η ΕΠΑΕ έχει γνωμοδοτή- 
αει για την αφαίρεσή τους. 

4. Επιτρέπεται η επισκευή, ο εκσυχρονισμός των εγκαταστάσεων, η 
στατική ενίσχυση κάι η εσωτερική διαρρύθμιση του διατηρητέου κτιρίου 
εφόσον δεν αλλοιώνεται ο γενικός αρχιτεκτονικός χαρακτήρας του κρι- 
τίου και δεν θίγονται τα διατηρητέα στοιχεία του. 

5. α. Αιτήσεις για ανέγερση νέων κτιρίων στο οικόπεδο ή προσθήκες 
στο διατηρητέο κτίριο αποστέλλονται από την Πολεοδομική Υπηρεσία 
στην αρμόδια Δ/νση του Υπουργείου Περιβάλλοντος Χωροταξίας και 
Δημοσίων Έργων με γνώμη της ΕΠΑΕ, για ειδικές ρυθμίσεις σύμφωνα 
.με την παρ. 2 του άρθρου 4 του Ν. 1577/85 εφόσον δεν παραβλάπτεται 
το διατηρητέο κτίριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο επιτρέπονται προσθή¬ 
κες περιορισμένων διαστάσεων εφόσον κριθούν απραίτητες για τη λει¬ 
τουργική εξυπηρέτηση του κτιρίου μετά από έγκριση της ΕΠΑΕ. 

6. α. Δεν επιτρέπεται η τοποθέτηση φωτεινών επιγραφών ή διαφημί¬ 
σεων στο χαρακτηριζόμενο ως διατηρητέο κτίριο. Επιτρέπονται μόνο οι 
περιορισμένων διαστάσεων επιγραφές που πληροφορούν για τη χρήση 
του κτιρίου. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. 

Οι φωτεινές επιγραφές στα ισόβια των καταστημάτων πρέπει να 
έχουν χρώμα λευκό ή κίτρινο, σταθερό και συνεχές και αποτελούνται 
απο μεμονωμένα στοιχεία, γράμματα ή αριθμούς έστω και αν τοποθε¬ 
τούνται μέσα στις προσθήκες. 

7. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και στο χώρο που το περιβάλλει καθώς και για 
την τοποθέτηση επιγραφών, απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 30 Οκτωβρίου 1989 
Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ, ΕΡΓΩΝ 

ΣΩΤΗΡΗΣ ΚΟΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







